## Cultura destina 285.000 euros per a promocionar les galeries d’art valencianes en fires d’art nacionals i internacionals

*** Estes ajudes s’han incrementat en els últims anys i es convertixen en un important suport per al sector
* La quantia màxima que pot rebre cada galeria és de 50.000 euros**

La Conselleria d’Educació, Cultura, Universitats i Ocupació, a través de la Direcció General de Patrimoni Cultural, destina 285.000 euros per a donar suport al sector i promocionar la presència de les galeries d’art de la Comunitat Valenciana en fires nacionals i internacionals.

Estes ajudes s’han incrementat en els últims anys amb la finalitat de fer costat al sector, suposen un important suport per a les galeries i fomenten així la compra i venda d’obres d’art a través de les més importants cites del mercat de l’art.

L’objectiu de les ajudes, publicades en el [DOGV](https://dogv.gva.es/datos/2025/07/11/pdf/2025_26061_es.pdf), és col·laborar amb els gastos ocasionats per l’assistència a estes fires i contribuir a la projecció exterior de la cultura i l’art desenrotllat en el territori de la Comunitat Valenciana.

Les persones titulars de galeries d’art que duen a terme les seues activitats en l’àmbit competencial de la Comunitat Valenciana podran sol·licitar les ajudes fins al pròxim 11 d’agost, preferiblement per mitjans [telemàtics](https://www.gva.es/va/inicio/procedimientos?id_proc=752).

Entre els gastos subvencionables s’inclouen els corresponents al disseny, muntatge i desmuntatge de l’estand i l’elaboració de material publicitari i material promocional.

Cada sol·licitud podrà ser per a un màxim de set fires, amb independència que siguen nacionals o internacionals, i es concediran ajudes amb una quantia màxima de 50.000 euros per cada galeria.

Fecha: 12/07/2025